**The Amazing Race 19** er den nittende sesongen av den amerikanske realityserien The Amazing Race. Den nittende sesongen fulgte elleve lag med to personer, med et pre-eksisterende forhold, i et kappløp rundt i verden.

Det forlovede paret Ernie Halvorsen og Cindy Chiang vant den nittende sesongen av The Amazing Race.

Produksjon
----------

Startstreken for den nittende sesongen av The Amazing Race, var ved Hsi Lai-tempelet i Hacienda Heights.
Den nittende sesongen av The Amazing Race strakk seg 56 000 km gjennom ti land på fire kontinenter i løpet av 22 dager. Innspillingen begynte 18. juni 2011 og ble avsluttet 10. juli 2011. Indonesia, Malawi, Danmark og Belgia ble besøkt for første gang.

Som i den forrige sesongen, måtte lagene gjennomføre en oppgave ved startstreken før de fikk billetter til deres første destinasjon.

Et nytt element ble introdusert i denne sesongen; Hazard. Hazard er en ekstra oppgave som ble gitt som straff til det siste laget som gjennomførte oppgaven ved startstreken. En Hazardoppgave ville dukke opp en gang i løpet av den første etappen. I tillegg ble det for første gang eliminert to lag ved et Pit-Stop. Dette skjedde i den andre etappen i Indonesia (I den tiende sesongen ble to lag eliminert i den samme etappen, men ikke begge ved Pit-Stop).

I begynnelsen av den første etappen, mistet deltager Kaylani passet sitt ved en bensinstasjon mens de var på vei til lufthavnen i Los Angeles. Hun og lagvenninnen Lisa dro tilbake til bensinstasjonen for å lete etter passet, men kunne ikke finne den og valgte å dra videre til lufthavnen i håp om at noen av de andre deltagerne hadde funnet den og tatt den med. Kameracrewet som fulgte Kaylani & Lisa hadde sett det mistede passet, men kunne ikke fortelle Kaylani & Lisa eller på en annen måte gjøre noe med den. I stedet informerte de produsentene om situasjonen. Produsentene forberedte seg til å gjennomføre en improvisert eliminering ved lufthavnen og programleder Phil Keoghan ble kjørt til lufthavnen. Passet ble til slutt funnet av to personer som tidligere hadde hjulpet et annet lag ved bensinstasjonen. Etter å ha lagt ut et innlegg om hendelsen på Twitter, rådet en fan av serien dem til å ta med passet til lufthavnen. De klarte å levere passet til Kaylani før deres planlagte flyreise.

### Casting

Søknadsfristen for denne sesongen, gikk ut 4. januar 2011.

Listen over deltagere inkluderte vinnerne av Survivor og kjæresteparet Ethan Zohn og Jenna Morasca, Zac Sunderland, den første personen under 18 år til å seile jorden rundt, og hans far Laurence, tidligere NFL-spilleren Marcus Pollard og hans kone Amani og tidligere olympiske snowboardkjører Andy Finch og Tommy Czeschin.

Denne sesongen ble ikke representert under The Amazing Race: All Stars, der lag fra den attende til den tjuetredje sesongen deltok.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk og annonsert av CBS.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | ⋐7⋑ | 8 | 9 | 10 | 11 | 12 |
| Ernie & Cindy | Forlovet | 1 | 4 | 5 | 5 | 3 | 5 | 2ε | 1⊃ | 2 | 3 | 2 | 1 | Ernie 7, Cindy 6 |
| Jeremy & Sandy | Kjærester | 2 | 6 | 3 | 3 | 7 | 3 | 6 | 5 | 3 | 2 | 1 | 2 | Jeremy 6, Sandy 7 |
| Amani & Marcus | Gift | 5 | 9 | 6 | 6 | 1 | 7 | 4 | 4 | 1 | 4 | 3 | 3 | Amani 6, Marcus 7 |
| Andy & Tommy | Prof. snowboardkjørere | 7 | 1 | 1 | 1 | 5 | 1 | 1 | 3 | 4 | 1 | 4 |  | Andy 6, Tommy 6 |
| Bill & Cathi | Besteforeldre | 11 | 7 | 7 | 7 | 2 | 6 | 3 | 2⊂⋑ | 5 | 5 |  | Bill 6, Cathi 5 |
| Laurence & Zac | Far og Sønn/Eventyrere | 6 | 2 | 2 | 4 | 6 | 4 | 5⊃ | 6⋐ |  | Laurence 4, Zac 5 |
| Justin & Jennifer | Søsken | 3 | 8 | 4 | 2 | 4 | 2 | 7 |  | Justin 4, Jennifer 4 |
| Liz & Marie | Tvillinger | 10 | 5 | 8 | 8 | 8 |  | Liz 2, Marie 4 |
| Kaylani & Lisa | Tidl. Vegas Showgirls | 9н | 3 | 9 |  | Kaylani 1, Lisa 2 |
| Ethan & Jenna | Kjærester | 4 | 10 |  | Ethan 2, Jenna 0 |
| Ron & Bill | Innenrikspar | 8 | 11 | Ron 1, Bill 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En grønn ƒ ved lagplassering indikerer at laget vant en Snarvei.
* En lilla ε ved lagplassering indikerer at laget valgte å bruke Fripasset til å hoppe over en oppgave.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt. Ved etappenummer, indikerer det at det var en U-Sving i etappen, men at den ikke ble brukt.
* En oransje н indikerer at laget var det siste laget til å gjennomføre oppgaven ved Startstreken og måtte gjennomføre Hazard.
* Et understreket etappenummer indikerer at det ikke var obligatorisk hvile mellom etappene og ble beordret videre. Førsteplassen fikk en premie i den etappen.

Premier
-------

Premiene ble gitt til laget som kom på førsteplass i de respektive etappene. Reisepremiene ble sponset av Travelocity.

* **Etappe 1** – Fripass – et hjelpemiddel som laget kan bruke til å hoppe over et valgfritt oppgave fram til den åttende etappen
* **Etappe 2** – Tur for to til Irland.
* **Etappe 3** – Tur for to til Atlantis, The Palm i Dubai, De forente arabiske emirater.
* **Etappe 4** – $5 000 til hvert lagmedlem.
* **Etappe 5** – Tur for to til Bali, Indonesia.
* **Etappe 6** – Tur for to til De britiske Jomfruøyer
* **Etappe 7** – Et Discover-gavekort på $15 000.
* **Etappe 8** – Tur for to til Fiji.
* **Etappe 9** – Tur for to til Panama.
* **Etappe 10** – Hver sine tilpassede Ford Mustang.
* **Etappe 11** – Tur for to til Turks- og Caicosøyene
* **Etappe 12** – $1 000 000

Sammendrag
----------

### Etappe 1 (USA → Taiwan)

Reisekartet for den nittende sesongen av The Amazing Race.
I Taipei, fant lagene sesongens første Pit-Stop ved Martyrenes helligdom.
* Hacienda Heights, California Californias flagg, **USA** USAs flagg (Hsi Lai-tempelet) (Startstreken)
* Los Angeles (Los Angeles internasjonale lufthavn) til Taipei, **Taiwan** Taiwans flagg (Taiwan Taoyuan internasjonale lufthavn)
* Taipei (Ximending Kommersielle distrikt)
* Taipei (Taipeis Konfuciustempel) Konfucius sier: Hvem er klar til å leke telefon?
	+ Taipei (Core Pacific City) >Hazard< Kaylani & Lisa
* Taipei (Dajia Riverside Park)
* Taipei (Martyrenes helligdom) >Pit-Stop (Etappe 1)<

I sesongens første Veisperring, måtte et lagmedlem finne en telefonkiosk i nærheten og ringe et bestemt nummer. Personen i den andre enden ville fortelle dem et ordtak fra Konfucius: «Ved alle tings suksess, avhenger av tidligere forberedelser og uten en slik tidligere forberedelse er det sikkert at det feiles». Uten å skrive det ned, måtte de gjensitere ordtaket ordrett til en munk. Når de hadde gjenfortalt ordtaket korrekt, ville munken gi dem neste ledetråd. Hvis de sa ordtaket feil, måtte de ringe nummeret på nytt og prøve igjen. Som Hazard i denne etappen, måtte Kaylani & Lisa dra til Core Pacific City. Der måtte en av dem gjennomføre et innendørs strikkhopp for å motta neste ledetråd.

**Tilleggsoppgaver:**

* Ved startstreken, måtte lagene lete blant hundrevis av paraplyer laget av oljepapir etter en som hadde riktig sett med bokstaver trykket på den (TAI) som, ved å kombinere to ganger med seks bokstaver som stod i ledetråden deres (WANPEI), ville avsløre navnet på deres første destinasjon; Taipei, Taiwan. Når de hadde presentert riktig paraply til Phil, ville han gi dem nøklene til en av elleve Ford Explorer som stod parkert utenfor tempelet. Siste laget som fullførte oppgaven, ville bli straffet med Hazard.
* Ved Ximending, måtte lagene "se opp" for deres neste ledetråd. Lagene måtte finne ut at deres neste ledetråd ville bli vist på en elektronisk storskjerm på kinesisk; 台北孔廟 (Taipeis Konfuciustempel).
* Ved Dajia Riverside Park, måtte lagene bli med i et dragebåtlag. Et lagmedlem måtte holde rytmen til padlerne ved å slå på en tromme, mens det andre lagmedlemmet måtte bli med å padle båten. Når de hadde fullført løypen, ville de motta neste ledetråd.

### Etappe 2 (Taiwan → Indonesia)

I Yogyakarta, fant lagene etappens Pit-Stop ved palasset Kraton Ngayogyakarta Hadiningrat.
* Taipei (Taiwan Taoyuan internasjonale lufthavn) til Jakarta, **Indonesia** Indonesias flagg (Soekarno–Hatta internasjonale lufthavn)
* Jakarta (Gambir jernbanestasjon) til Yogyakarta (Tugu jernbanestasjon)
* Semanu (Goa Jomblang) >Fartsdump (Bill & Cathi)< >Veisperring< Hvem er klar for spelunk? >Veivalg< Shake Your Money Maker eller Be a Ticket Taker
* Yogyakarta ('Aisyiyah Barnehjem)
* Yogyakarta (Kraton Ngayogyakarta Hadiningrat) >Pit-Stop (Etappe 2)<

Som Fartsdump i denne etappen, måtte Bill & Cathi løse opp et tau til de hadde nok lengde på tauet til å nå en karabinkrok på andre siden av en bane. Når tauet var hektet fast, kunne de fortsette kappløpet. I denne etappens Veisperring, måtte et lagmedlem rappellere 49 meter ned i Goa Jomblang. Der måtte de lete etter en javanesisk maske og en tradisjonell dolk, kjent som en kris. Når de hadde funnet dem, måtte de klatre opp en bambusstige til toppen og levere dem til en høvding for å motta neste ledetråd. I sesongens første Veivalg, måtte lagene velge mellom *Shake Your Money Maker* eller *Be a Ticket Taker*. I *Shake Your Money Maker*, måtte lagene ikle seg kostymer. Deretter måtte et lagmedlem danse i gatene mens det andre lagmedlemmet spilte på en gamelan for å samle inn Rp 30 000. Når pengene var tjent inn, ville de motta neste ledetråd. I *Be a Ticket Taker*, måtte lagene dra til Mal Malioboro. Der måtte de jobbe som parkeringsvakter på motorsykler og tjene inn Rp 15 000. Når jobben var gjort, måtte de levere inn billettboken deres og motta neste ledetråd.

**Tilleggsoppgaver:**

* Etter Veivalgsoppgaven, måtte lagene dra til barnehjemmet 'Aisyiyah, et barnehjem for de som ble foreldreløse etter vulkanutbruddet ved Merapi i 2010. Der måtte lagene donere pengene de tjente under Veivalgsoppgaven for å motta neste ledetråd. Et lite skilt ved barnehjemmet instruerte lagene til å donere alle pengene de var i besittelse av. Lagene som ikke donerte alle pengene sine, fikk ikke lov til å sjekke inn til Pit-Stop før de hadde dratt tilbake og donert pengene.
* Ved barnehjemmet, mottok lagene et våpenskjold fra barna. Lagene måtte finne ut at våpenskjoldet tilhørte sultanen og at etappens Pit-Stop var ved palasset til sultanen: Kraton Ngayogyakarta Hadiningrat.

### Etappe 3 (Indonesia)

På Java, besøkte lagene klosteranlegget Borobudur for å gjennomføre etappens Veisperring og for etappens Pit-Stop.
* Yogyakarta (Fort Vredeburg)
* Salakmalang (Lesehan Restaurant) >Veivalg< Rismark eller Matet med gress
* Magelang (Borobudur) >Veisperring< Hvem er klar til å følge veien til Buddha? >Pit-Stop (Etappe 3)<

I denne etappens Veivalg, måtte lagene velge mellom *Rice Field* (Rismark) eller *Grass Fed* (Matet med gress). I *Rice Field*, måtte lagene bære lunsj til arbeiderne ved rismarken. Mens arbeiderne spiste lunsjen deres, måtte lagene plante 300 risfrø Når arbeidet var overstått, ville en av arbeiderne gi dem neste ledetråd. I *Grass Fed*, måtte lagene fylle to sekker med nyklipt gress og deretter hente to sauer fra et skur. Etter å ha levert sekkene og sauene til en gård, måtte de hente seks bøtter med vann, to bøtter med vann om gangen, fra en brønn og fylle et trau til sauene. Når trauet var fylt opp og bonden var fornøyd med arbeidet, ville han gi dem neste ledetråd. I denne etappens Veisperring, måtte et lagmedlem gå rundt på toppen av Borobudur i klokkens retning og telle statuer av De fem dhyanibuddhaer, samtidig som de måtte følge med på mudra som er framstilt på statuene (kun fire av de seks typer statuer var involvert i oppgaven). Deretter måtte de oppgi riktig antall Buddha-statuer etter mudra (17 Amitabha med dhyana mudra, 17 Amoghasiddhis med abhaya mudra, 17 Akshobhya med bhumisparsa mudra og 18 Ratnasambhavas med vara mudra) for å motta neste ledetråd.

**Tilleggsoppgaver:**

* I begynnelsen av etappen, måtte lagene sykle sammen med en gruppe re-enactors fra den nederlandske kolonitidens sykkelforsvar til Fort Vredeburg.
* Før det gis tillatelse til å gå inn på klosteranlegget Borobudur, måtte lagene gå til den internasjonale inngangen og ta på seg batik saronger. Deretter gikk de til toppen av tempelet hvor de ville motta neste ledetråd.

### Etappe 4 (Indonesia → Thailand)

I Thailand, fant lagene etappens Pit-Stop ved den flytende fiskerlandsbyen Koh Panyi.
* Yogyakarta (Adisutjipto internasjonale lufthavn) til Phuket, **Thailand** Thailands flagg (Phuket internasjonale lufthavn)
* Phuket (Nonthasak Marine) >Veivalg< Rekonstruere korall eller Klargjøre strand
* Phuket (Soap Island)
* Phuket (Koh Yao Noi) >Veisperring< Hvem vil være kongen på haugen?
* Koh Panyi (Fotballbane) >Pit-Stop (Etappe 4)<

I denne etappens Veivalg, måtte lagene velge mellom *Coral Reconstruction* (Rekonstruere korall) eller *Beach Preparation* (Klargjøre strand), oppgaver laget for å gi tilbake til Thailand etter tsunamien i Indiahavet 2004. I begge Veivalgsoppgavene, måtte lagene dra med speedbåt til øyen Khai Nai. I *Coral Reconstruction*, måtte lagene sette sammen en stålramme av rør, som brukes til å vokse fram korallrev. Når stålrammen var satt sammen, måtte de padle en kajakk, sammen med stålrammen og en rekke korallfragmenter, ut til en bøye. Der måtte de sette rammen fast til havbunnen og deretter sette korallfragmentene i stålrammen. Når arbeidet var overstått, ville en marinbiolog gi dem neste ledetråd. I *Beach Preparation*, måtte lagene sette opp en rekke med 20 strandstoler og 10 parasoller merket med et bestemt symbol som stod i ledetråden deres. Når stolene og parasollene var stilt opp etter strandklubbeierens standard, ville han gi dem neste ledetråd. I denne etappens Veisperring, måtte lagene dra til øyen Koh Yao Noi. Der måtte et lagmedlem klatre opp øyens fjellvegg til de nådde et fuglerede som hadde deres neste ledetråd.

**Tilleggsoppgaver:**

* Ledetråden lagene mottok etter Veivalgsoppgavene, var et kompass og en medaljong. Lagene ble instruert til å reise nordover i 13 minutter til de ankom øyen som var framstilt på medaljongen: Soap Island.
* Etter Veisperringsoppgaven, mottok lagene et kart over provinsen Phang Nga og et kompass og ble bedt om å lede kapteinen deres til Pit-Stop på Koh Panyi.

### Etappe 5 (Thailand)

I Bangkok, fant lagene etappens Pit-Stop ved M.R. Kukrit Historiske Hjem.
* Song Phraek (Ton Pariwat Wildlife Conservation Area – Anda Adventures) >Veisperring< Hvem vil høre litt vannmusikk? >Fartsdump (Liz & Marie)<
* Song Phraek (San Phra Phum)
* Nop Pring (Wat Chanathikaram) >Veisperring< Sette sammen åndehuset
* Phuket (Phuket Bussterminal) til Bangkok (New Southern Bussterminal)
* Bangkok Noi (Bangkok Noi-kanalen ved Wat Suwannaram Worawihan)
* Bangkok (M.R. Kukrit Historiske Hjem) >Pit-Stop (Etappe 5)<

Som Fartsdump i denne etappen, måtte Liz & Marie rydde opp elefantmøkk og vaske en elefant før de kunne ri en til etappens første Veisperring. I etappens første Veisperring, måtte et lagmedlem lete etter en mann som spilte på en tradisjonell, thailandsk fløyte. Deretter måtte de lete i vannet rundt han etter en pakke som inneholdt en keramisk karpe som hadde deres neste ledetråd inni. I etappens andre Veisperring, måtte lagmedlemmet som ikke gjennomførte den første Veisperringsoppgaven sette sammen åndehuset de fikk med seg etter den første Veisperringsoppgaven. Når huset var riktig satt sammen, ville en munk gi dem en pose med mat sammen med deres neste ledetråd.

**Tilleggsopplysning:**

* I Phuket, måtte lagene bruke songthaew som transportmiddel.

**Tilleggsoppgaver:**

* For å nå sitt første ledetråd ved Ton Pariwat Wildlife Conservation Area, måtte lagene ri på elefanter opp langs elven Khlong Song Phraek til stedet for etappens første Veisperringsoppgave.
* Etter etappens første Veisperringsoppgave, måtte lagene dra til en nærliggende butikk og demontere et tradisjonelt åndehus og deretter levere den til Wat Chanathikaram.
* Ved Bangkok Noi-kanalen, måtte lagene mate fisker med maten lagene mottok etter etappens andre Veisperringsoppgave for å motta neste ledetråd.

### Etappe 6 (Thailand → Malawi)

I Lilongwe, besøkte lagene Memorial Tower for å finne et ledetråd.
* Bangkok (Suvarnabhumi lufthavn) til Lilongwe, **Malawi** Malawis flagg (Lilongwe internasjonale lufthavn)
* Lilongwe (Limbe Tobakklager – Inngang 7) >Veisperring< Hvem er klar til høyne innsatsen?
* Lilongwe (Memorial Tower) >Veivalg< Helt oppsydd eller Ikke oppvokst
* Mchesi, Lilongwe (R-K Møbelforretning)
* Kumbali >Pit-Stop (Etappe 6)<

I denne etappens Veisperring, måtte et lagmedlem ikle seg arbeidsuniform og transportere ti 91-kilos sekker med tobakkblader gjennom lageret til en drop-offsone på den andre siden av lageret, ved hjelp av en tralle. De fikk kun lov til å transportere en sekk om gangen. Når sekkene var levert, ville de motta neste ledetråd. I denne etappens Veivalg, måtte lagene velge mellom *All Sewn Up* (Helt oppsydd) eller *Not Grown Up* (Ikke oppvokst). I *All Sewn Up*, måtte lagene dra til skredderbutikken White Horse De-Sign og velge en kunde. Deretter måtte de bruke en manuell symaskin til å fullføre kundens dress for å motta neste ledetråd. I *Not Grown Up*, måtte lagene dra til Lilongwe LEA-skolen. Der måtte lagene utdelt utstyr (pappesker, spiker, streng og flaskekork) til å bygge en lekelastebil. Når lastebilen var ferdigmontert, ville rektor gi lastebilen til en elev for å teste ut lastebilen før de fikk neste ledetråd.

**Tilleggsoppgave:**

* Ved møbelforretningen R-K, måtte lagene transportere to håndlagde tresenger til landsbyen Kumbali og deretter bære dem til Pit-Stop. De fikk lov til å spørre eieren av butikken om å ringe etter en lastebil til dem. Lagene ville bruke sengene til overnatting i landsbyen.

### Etappe 7 (Malawi)

Ved Malawisjøen, gjennomførte lagene etappens Veivalg, der en av oppgavene involverte å padle stokkebåt.
* Lilongwe (Lilongwe Busstasjon) til Salima (Salima Bussterminal) >Fartsdump (Amani & Marcus)< >Veisperring< Sykkeltaxi >Veivalg< Stokke ut eller Losse av
* Chigumukile (Jamaica Shop) >Dobbel U-sving< Laurence & Zac forsøkte å u-svinge Amani & Marcus og U-Sving nr. 2 ble ikke brukt
* Senga Bay (Sunbird Livingstonia Beach) >Pit-Stop (Etappe 7)<

Som Fartsdump i denne etappen, måtte Amani & Marcus løse et skyvepuslespill med det malawiske flagget som motiv. Når puslespillet var løst, kunne de fortsette kappløpet. I denne etappens Veisperring, måtte et lagmedlem bruke en sykkeltaxi, kjent som en kabaza, til å frakte en kunde som bar på fisk til en av tre ulike destinasjoner som var skrevet på et kort festet til fisken. Etter å ha sluppet av kundene deres ved sine utvalgte adresser, måtte de dra tilbake til bussterminalen og levere inn inntektene deres på MK100 til kabazasentralen for å motta deres ledetråd. I denne etappens Veivalg, måtte lagene velge mellom *Dugout* (Stokke ut) eller *Lugout* (Losse av). I *Dugout*, måtte lagene delta i den årlige stokkebåt-kappløpet ved Malawisjøen. Lagene måtte bruke tradisjonelle stokkebåter for å padle ut til noen trommeslagere ute på sjøen og padle tilbake til land. Når padleturen var gjennomført, ville en lokal fiske gi dem neste ledetråd. I *Lugout*, måtte lagene vasse til en ferge på sjøen og losse passasjerer og last av fergen og bære dem til land. De måtte losse to esker med kål, to bunter med sukkerrør, to bunter med sopelimer, en stol, en vifte og åtte passasjerer, som alle forventes å bli fraktet tørrskodd til land for å motta neste ledetråd.

### Etappe 8 (Malawi → Danmark)

I København, måtte lagene se fra toppen av Vor Frelsers kirke etter navnet på deres neste destinasjon.
* Lilongwe (Lilongwe internasjonale lufthavn) til København, **Danmark** Danmarks flagg (Københavns lufthavn)
* København (Vor Frelsers kirke)
* Hillerød (Frederiksborg slott) >Veisperring< Hvem er klar til å ta noen steg tilbake i tid?
* Kongens Lyngby (Frilandsmuseet) >Veivalg< Hoppe over eller Skille ut
* Kongens Lyngby (Karlstrup vindmølle) >Dobbel U-sving< Ernie & Cindy U-svingte Bill & Cathi og Bill & Cathi U-svingte Laurence & Zac
* København (Skipet «Havet») >Pit-Stop (Etappe 8)<

I denne etappens Veisperring, måtte et lagmedlem ikle seg epokekostyme og lære seg og framføre en kompleks, tredelt dans av en instruktør. Når grevinnen var fornøyd med dansen, ville hun gi dem neste ledetråd. I denne etappens Veivalg, måtte lagene velge mellom *All Hopped Up* (Hoppe over) eller All Churned Out (Kinne ut). I *All Hopped Up*, måtte lagene sette opp en skikkelig hinderløype for kaninhopping. Deretter måtte de velge en kanin og hvert lagmedlem måtte lede kaninen gjennom løypen uten at den veltet noen av hindringene. Når de hadde gjennomført hinderløypen, ville de motta neste ledetråd. I *All Churned Out*, måtte lagene bruke en tradisjonell kinne til å kinne seks pinner med smør av fløte. Deretter måtte de stemple ut pinner med smør ved hjelp av en spesiell form. Når arbeidet var gjennomført, ville en budeie sjekke arbeidet deres før hun ville gi dem neste ledetråd.

**Tilleggsoppgave:**

* Ved Vor Frelsers kirke, måtte lagene gå til toppen av tårnet og se etter to ledetråd. Den ene var et flagg på tårnet som stod «Borg Slot» og den andre var et banner på en bygning i nærheten der det stod «Frederiks» på. Lagene måtte finne ut at de måtte sette sammen ordene for å finne ut deres neste destinasjon: Frederiksborg slott.

### Etappe 9 (Danmark → Tyskland → Belgia)

I Billund, måtte lagene sette sammen et legopuslespill mens de kjørte karusellen Piratkarrusel i Legoland.
* København (H.C. Andersens Boulevard – Statue av Hans Christian Andersen) >Veisperring< Hvem er klar til å begi seg ut på en eventyrreise?
* Billund (Legoland Billund)
* Hamburg, **Tyskland** Tysklands flagg (Hamburg Hauptbahnhof) til Brüssel, **Belgia** Belgias flagg (Brussel-Zuid jernbanestasjon)
* Brüssel (Espace Léopold - Europaparlamentet)
* Brüssel (Concert Noble) >Veivalg< Bodybuilding-posering eller (Oppgave 2 ikke vist)
* Brüssel (Parc Elisabeth) >Pit-Stop (Etappe 9)<

I denne etappens Veisperring, måtte et lagmedlem memorere et dikt på basen av statuen av H.C. Andersen ved H.C. Andersens Boulevard. Deretter måtte de bruke et kart på en tildelt sykkel til å navigere seg fram til Teatermuseet, hvor de måtte resitere diktet ordrett og med dramatisk teft til en H.C. Andersen-etterligner. Når han var fornøyd med framførelsen av diktet, ville han gi dem neste ledetråd. Denne etappen inneholdt et Veivalg, men alle lagene valgte oppgaven som het *Bodybuilding Pose* (Bodybuilding-posering). Veivalgsoppgaven ble så endret til en Veiviseroppgave under etterarbeidet av innspillingen av sesongen, slik at den andre Veivalgsoppgaven var ukjent for seerne. I *Bodybuilding Pose*, måtte lagene dra til Concert Noble og delta i et bodybuilding-konkurranse, til ære for Jean-Claude van Damme, kjent som "The Muscles from Brussels". Der måtte lagene ikle seg bikini, dekke kroppene sine i poseringsolje og deretter lære en serie av bodybuilding-positurer som de måtte presentere foran tre dommere. Når dommerne hadde gitt dem en totalscore på 12 poeng eller mer, ville de motta neste ledetråd.

**Tilleggsoppgave:**

* I Legoland, måtte lagene finne tekopp-karusellen Piratkarrusel. Der ville motta en boks som inneholdt et puslespill laget av legoklosser. Mens de kjørte karusellen, måtte de sette sammen puslespillet for å avsløre deres neste destinasjon: Hamburg Hauptbahnhof i Hamburg, Tyskland. Lagene fikk kun lov til å jobbe med puslespillet mens karusellen var i bevegelse.

### Etappe 10 (Belgia)

I Brüssel, fant lagene etappens Pit-Stop ved Atomium.
* Lommel (Ford Proving Grounds) >Veisperring< Hvem vil leke med ponniene?
* Gent (Burgstraat – Hoofdbrug) >Veivalg< Vann eller Vaffel
* Geraardsbergen (Muur van Geraardsbergen)
* Brüssel (Atomium) >Pit-Stop (Etappe 10)<

I denne etappens Veisperring, måtte et lagmedlem prøvekjøre en Ford Mustang. Først måtte de akselerere opp til 160 km/t og deretter bremse ved et angitt sted. Deretter måtte de kjøre gjennom en slalåmløype på under 16 sekunder før de avsluttet prøvekjøringen med to seiersdonut for å motta neste ledetråd. I denne etappens Veivalg, måtte lagene velge mellom *Water* (Vann) eller *Waffle* (Vaffel). I *Water*, måtte lagene bruke utdelt utstyr (pongtonger, tau og tre) til å bygge en flåte. Deretter måtte de lete langs Lievekanalen etter to halvdeler av deres neste ledetråd. I *Waffle*, måtte lagene sette opp en vaffelbod og deretter lage og dekorere 18 belgiske vafler. Når kokken var fornøyd med arbeidet, ville de motta neste ledetråd.

**Tilleggsoppgave:**

* Ved Muur van Geraardsbergen, måtte lagene slippe løs 100 brevduer og deretter følge etter duene til en angitt adresse. Når de hadde funnet fram til adressen, kunne de hente neste ledetråd fra en av duene.

### Etappe 11 (Belgia → Nederland → Panama)

I Panama by, fant lagene etappens Pit-Stop ved Panamá Viejo.
* Brüssel (Stockel/Stokkel metrostasjon – Veggmaleri med Tintin)
* Brüssel (Brussel-Zuid jernbanestasjon) til Amsterdam, **Nederland** Nederlands flagg (Schiphol jernbanestasjon)
* Amsterdam (Amsterdam lufthavn, Schiphol) til Panama by, **Panama** Panamas flagg (Tocumen internasjonale lufthavn)
* Chagres nasjonalpark (Puerto El Corotu)
* Chagres nasjonalpark (Parara Puru)
* San Francisco (San Francisco Bay Towers) >Veisperring< Hvem vil gå på fortynnet luft?
* Casco Viejo (Plaza de Francia – Statue av Ferdinand de Lesseps) >Veivalg< Filet eller Såle
* Casco Viejo (Katedralplassen)
* Casco Viejo (Panamá Viejo) >Pit-Stop (Etappe 11)<

I denne etappens Veisperring, måtte et lagmedlem krysse en stram line, 35 meter over bakken, mellom tårnene til San Francisco Bay Towers for å motta neste ledetråd. De måtte gå tilbake til starttårnet for å fullføre oppgaven. I denne etappens Veivalg, måtte lagene velge mellom *Filet* eller *Sole* (Såle). I *Filet*, måtte lagene dra til Panamas største fiskemarked; El Mercado de Mariscos. Der måtte lagene levere fisk til forskjellige, merkede boder rundt om på markedet, som hver kun tok imot en bestemt type og en viss vekt med fisk. Når de var ferdige med leveransene, ville en fiskehandler gi dem neste ledetråd. I *Sole*, måtte lagene dra til markedet Salsipuedes og finne en bod som solgte sandaler. Der måtte lagene bruke et stykke med lær og stropper til å lage et par med sandaler til en kunde. Når sandalene var ferdiglaget og skomakeren var fornøyd med arbeidet deres, ville han gi dem neste ledetråd.

**Tilleggsoppgaver:**

* Før lagene dro fra Brüssel, måtte lagene kle seg ut som de to klønete detektivene fra den populære belgiske tegneserien Tintin og måtte finne ut en av de tre navnene deres (Thomson og Thompson, Dupond og Dupont eller Johnson og Johnston). Deretter måtte de bruke et bilde som de fikk i ledetråden til å finne en mann, utkledd som Tintin, stående foran et veggmaleri av Tintin ved Stockel/Stokkel metrostasjon. Når de hadde funnet han, måtte de fortelle ham hvem de var utkledd som for å motta neste ledetråd.
* Ved Parara Puru, måtte lagene skrive seg på en av fire tidspunkter for å få en midlertidig tatovering neste morgen. Tatoveringen ville vise dem neste destinasjon: San Francisco Bay Towers.
* Etter Veisperringen, ble lagene instruert til å finne en mann under hanen. Lagene måtte finne ut at det var en referanse til statuen av Ferdinand de Lesseps ved Plaza de Francia.
* Ved Katedralplassen, måtte lagene finne navnet eller et bilde av etappens Pit-Stop på tradisjonelle pollerakjolene og halskjedene til en gruppe tamborito-dansere på plazaen; Panamá Viejo.

### Etappe 12 (Panama → USA)

I Atlanta, besøkte lagene hjemmet til Margaret Mitchell, forfatteren av Tatt av vinden, for å gjennomføre sesongens siste Veisperring.
* Panama by (Tocumen internasjonale lufthavn) til Atlanta, Georgia Georgias flagg, **USA** USAs flagg (Hartsfield-Jackson Atlanta internasjonale lufthavn)
* Atlanta (FlightSafety International)
* Atlanta (Margaret Mitchell House & Museum) >Veisperring< Hvem bryr seg?
* Atlanta (Turner Field)
* Atlanta (Swan House) >Pit-Stop (Etappe 12)<

I sesongens siste Veisperring, måtte et lagmedlem skrive lagets neste ledetråd ved hjelp av en Remington-skrivemaskin til å skrive av et ferdigskrevet melding. Den avskrivende meldingen måtte være helt rett og ryddig, uten noen feil. I tillegg manglet skrivemaskinene de brukte tasten for tallet 1. De måtte så finne ut at de måtte bruke tasten for den lille bokstaven `l` som erstatning.

**Tilleggsoppgaver:**

* Ved FlightSafety International, måtte lagene velge en flyinstruktør som ville lære dem å bruke en Learjet flygesimulator. Deretter måtte de fullføre en simulert landing ved Hartsfield-Jackson Atlanta internasjonale lufthavn, fra en høyde på 2 000 fot, for å motta neste ledetråd.
* Ledetråden lagene fikk etter simulatoroppgaven ved FlightSafety International, instruerte lagene til å dra til bygningen som tidligere var kjent som "The Dump". Lagene måtte finne ut at det var en referanse til huset til Margaret Mitchell, forfatteren av boken «Tatt av vinden».
* Etter Veisperringen, måtte lagene finne ut at tallene som stod i ledetråden deres var henvisninger til Hank Aaron; draktnummeret hans (44), antall home runs han slo for å slå Major League Baseball-rekorden for antall home runs (715) og året han slo rekorden ('74). De måtte også finne ut at deres neste destinasjon var Turner Field og en bestemt plass på parkeringsplassen der Aarons 715. home run er markert.
* Ved Turner Field, måtte lagene bruke et stort vertikalt kart og klatreutstyr til å kartlegge sesongens reiserute, fra start til mål, ved å strekke et tau gjennom en rekke karabinkroker på kartet som hver representerte et land de besøkte i løpet av kappløpet (Tyskland ble ekskludert, til tross for at det var et navngitt land i kappløpet). Et lagmedlem jobbet på kartet mens den andre gav hjelp fra bakken. De fikk ikke lov til å bruke notater fra kappløpet og landene på kartet var umerket. Når de kartlagt reiseruten korrekt, ville de motta sesongens siste ledetråd.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |